21/05/2015 | Administración LocalMunicipal
Arteixo
Persoal
Convocatoria e Bases reguladoras do proceso de promoción interna, polo procedemento de concurso-oposición turno restrinxido, de 28 prazas de limpador/a e 12 de peón/a, pertencentes ao grupo/categoría profesional VI ao V

Ref.: CG/bz/15 Dpto. de Persoal e RR. HH. CONVOCATORIA E BASES REGULADORAS DO PROCESO DE PROMOCIÓN INTERNA, polo procedemento de CONCURSO-OPOSICIÓN turno restrinxido, de 28 prazas de limpador/a e 12 de peón/a, pertencentes ao grupo/categoría profesional VI ao V, como 3ª medida operativa do Plan de Emprego de persoal municipal do Concello de Arteixo 2015, aprobadas en Xunta de Goberno de data 13 de maio de 2015. PRIMEIRA: Obxecto das presentes Bases É obxecto das presentes Bases a regulación do proceso de promoción interna, polo procedemento de concurso-oposición por turno restrinxido, de 40 prazas de persoal de oficios: 28 prazas de limpador/a e 12 de peón/a, pertencentes ao grupo/categoría profesional do grupo VI ao grupo V, como 3ª medida operativa do Plan de Emprego de persoal municipal do Concello de Arteixo aprobado en sesión plenaria de data 26 de marzo 2015. A reclasificación do grupo/categoría profesional de peóns/as e limpador/as do grupo VI ao grupo V, segundo Convenio de persoal laboral en vixencia, supón a equiparación de grupo e retribución dos postos de peóns/as, operarios/as, limpador/as e conserxes-subalternos/as. A xornada de traballo se poderá desenvolver en xornada continua de mañán, xornada partida ou a turnos, en funcións dos cometidos a desenvolver así como das características e peculiaridades dos serivzos/departamentos de adscrición dacordo coa estructura e funcionamento municipal vixente en cada momento e dacordo co establecido nos Acordos e Convenios de aplicación e/ou nos pactos adoptados no seo da negociación das Mesas Xerais. SEGUNDA: REQUISITOS DOS ASPIRANTES Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro estado membro da Comunidade Europea nos termos previstos nos artigos 57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000, de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubiliación forzosa (modificación introducida polo artigo 56.1. c) da Lei 7/2007 c. Ocupar como persoal laboral fixo ou persoal laboral indefinido (incluído no Plan de emprego) unha praza correspondente ao grupo/categoría VI do Convenio de persoal laboral do Concello de Arteixo dos postos de peón/a ou de limpador/a, incluídos na RPT 2015 do Concello de Arteixo na 3ª medida operativa do Plan de emprego do persoal municipal do Concello de Arteixo (certificado polo fedatario público en base a informe do departamento de persoal do Concello de Arteixo) d. Estar en posesión do título de Graduado escolar ou equivalente ou alternativamente, posuír unha antiguedade de 5 años no desempeño de posto correspondente ao grupo VI coa titulación propia deste (certificado de estudios primarios segundo Catálogo de postos de traballo en vixencia) e. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando se precisan adaptacións para realización das probas e espeficando tales adaptacións f. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da instancia adxunta as presentes Bases) TERCEIRA: INSTANCIAS 3.1.–As instancias solicitando tomar parte no proceso selectivo dirixiranse ao Sr. Alcalde-Presidente do Concello, presentándose preferentemente no REXISTRO XERAL do mesmo ou en calquera das formas previstas no artigo 38.4 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común no prazo de 20 días naturais, contados a partir do seguinte ao da publicación de anuncio de convocatoria no BOE, toda vez se teñan publicadas as bases no taboleiro de edictos da Corporación e no BOP de A Coruña e anuncio de convocatoria no DOG.3.2.–A instancia irá inexcusáblemente acompañada da seguinte DOCUMENTACIÓN: • Fotocopia cotexada do DNI (no seu defecto, resgardo do DNI, pasaporte ou carné de conducir) • Certificado expedido polo fedatario publico – Secretaria Xeral en base a Informe do departamento de persoal do cumprimento do requisito establecido na Base 2ª (ocupar como unha praza do grupo VI, dos postos de peón/a ou limpador/a como persoal laboral fixo ou persoal laboral indefinido (incluído na RPT en reclasificación de grupo como 3ª medida do Plan de emprego 2015 do Concello de Arteixo) e dos servizos prestados nesta Administración • Fotocopia cotexada da titulación requerida para o acceso ao posto • Declaración xurada específica dos requisitos contemplados na Base 2ª e) e f) ou, no seu caso, declaración contida no modelo de instancia adxunto as presentes Bases • Carta de pagamento de ter aboado os dereitos de exame nos servizos económicos municipais (tesourería) ou certificado de Grao de Minusvalía que acredite a exención do pagamento de taxas (de conformidade ao establecido na ordenanza fiscal nº 11). En ningún caso a presentación de pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante.3.3.–Os dereitos de exame establécense en 9,04 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, esto é, únicamente a aqueles/as aspirantes que resulten excluídos na listaxe definitiva.3.4.–Expirado o prazo de presentación de instancias a Alcaldía-Presidencia dictará Resolución, polo que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a subsanación da documentación, sendo publicada no taboleiro de edictos e no BOP de A Coruña. No caso de non existir aspirantes excluidos/as, poderase elevar a definitiva a listaxe provisional na mesma resolución, procedéndose á súa publicación no taboleiro de edictos e no BOP xunto coa designación do Tribunal nomeado e a data do inicio do proceso selectivo. CUARTA: ADMISIÓN DE ASPIRANTES E NORMAS XERAIS DE DESENVOLVEMENTE DOS PROCESOS SELECTIVOS 4.1.–Publicarase no taboleiro de edictos da Casa do Concello e no BOP de A Coruña, a relación definitiva de aspirantes admitidos/as e excluídos/as, a composición nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e na Lei de igualdade do home e da muller. Asemade, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe de aspirantes aprobados en cada exercicio, efectuarase no taboleiro de edictos da Casa do Concello (e sempre que sexa posible, con carácter non preceptivo e complementario, na web municipal). 4.2.–Coa finalidade de facilitar o acceso á información dos/as aspirantes e, sempre con carácter complementario, tanto as Convocatorias e Bases, como os anuncios de cualificacións, chamamento a exercicios, etc. serán publicadas na web municipal, toda vez sexa realizada a publicación no taboleiro de edictos. Ademais, tamén aparecerán, sempre que sexa posible, as cualificacións numéricas co nome a apelidos dos/as aspirantes que acaden a consideración de Apto, así como o nome e apelidos dos/as aspirantes que resulten non aptos e os non presentados. Tales publicacións na web municipal non terán validez a efectos de cómputo de prazos e, asemade, a información de carácter persoal contida nas mesmas será posible baixo a consideración de que os/as aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento do proceso selectivo, será de carácter interno e uso restrinxido, segundo o estipulado na Lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.–Baixo ningunha circunstancia facilitarase información telefónica dende o servizo central de información sobre prazos de presentación de instancias, documentación, listaxes de admisión de aspirantes, chamamento a exercicios, cualificacións obtidas ou similares. As consultas sobre o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo departamento de persoal e RR. HH (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.–Os/as aspirantes convocaranse para cada exercicio en chamamento único, agás casos de forza maior, debidamente acreditados/as a apreciados/as discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos/as os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos.4.5.–Para determinar a orde de actuación dos/as aspirantes naqueles exercicios que non poidan celebrarse conxuntamente, actuarase por orde alfabética, segundo Resolución de 15 de xaneiro de 2013, da Consellería de Facenda (DOGA nº 15 do 22/01/2013), esto é, comezarase por aqueles/as aspirantes que o primeiro apelido comece pola letra “X”. No suposto de que non exista ningun/unha aspirante co primeiro apelido que comece pola letra “X” pasarase á letra “Y ” e así sucesivamente.4.6.–O Tribunal poderá requirir aos/ás aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos/as aspirantes, sempre que o Tribunal así o estime pertinente pola lóxica do desenvolvemento do proceso selectivo, os/as aspirantes serán chamados, en chamamento único, polo/a Secretario/a actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.–Se durante o desenvolvemento do proceso selectivo chegase a coñecemento do Tribunal que algún/algunha dos/as aspirantes carece de calquera dos requisitos esixidos na convocatoria, excluirase da mesma previa audiencia do/a interesado/a, comunicándollo no mesmo día á autoridade que convocou o proceso selectivo. QUINTA: PROCEDEMENTO DE SELECCIÓN E EXERCICIOS. O proceso selectivo consistirá nun CONCURSO-OPOSICIÓN de promoción interna, polo procedemento de concurso-oposición restrinxido ao persoal laboral fixo ou laboral indefinido non fixo que ocupe unha praza dos postos de persoal de oficios: limpador/a e peón/a, obxecto de reclasificación ao abeiro da 3ª medida operativa do Plan de emprego de persoal municipal 2015. O proceso estará conformado polas seguintes fases e correspondentes exercicios.5.1.- FASE DE CONCURSO: de carácter previo e non eliminatorio (suporá o 40% da puntuación total do proceso selectivo, de xeito que a puntuación máxima que é posible acadar é de 40 puntos sobre un total de 100 puntos). A fase de concurso realizarase en base ao seguinte BAREMO DE MÉRITOS: 5.1. A- MERITOS ACADÉMICOS, (ata un máximo de 15 puntos): • Por posuir carné de conducir B1: 5 puntos • Por posuir carné C1 (no caso de peón/a): 7 puntos • Por formación en prevención de riscos relacionados co posto de traballo: 0´50 por cada 20 horas acumuladas ata un máximo de 5 puntos • Por outra formación relacionada co posto de traballo ou impartida por Administracións, sindicatos e demais centros homologados cualificarase 0´25 puntos por cada 20 horas acumuladas ata un máximo de 5 puntos 5.1. B.- MÉRITOS PROFESIONAIS, (ata un máximo de 25 puntos): • Por experiencia profesional no desempeño de postos de peón/a e limpador/a ou calquera outro equiparado ao grupo AP, persoal de oficios, na Administración pública local: 0´75 puntos por cada 6 meses acumulados de prestación de servizos ata un máximo de 25 puntos 5.2.- FASE DE OPOSICIÓN, de carácter eliminatorio e que suporá o 60 % da puntuación total do proceso selectivo, de xeito que a puntuación máxima da suma de tódolos exercicios é de 60 puntos sobre un total de 100 puntos). A fase de oposición consistirá na realización e superación dos seguintes exercicios: 1. Proba de capacitación (obrigatorio e eliminatorio), será cualificado de 0 a 60 puntos 2. Exame língua galega, obrigatorio e eliminatorio, agás acreditación da correspondente convalidación, e será cualificado como Apto/Non apto O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos.1º EXERCICIO: PROBA DE CAPACITACIÓN: carácter obrigatorio e eliminatorio Consistirá na realización dunha proba de capacitación relacionada coas funcións e nivel de dificultade propias do posto convocado, na que os/as aspirantes desenvolverán unha ou varias probas propostas polo Tribunal referidas ás funcións do posto de traballo (peón/a e limpador/a) e podendo estar relacionadas co temario Anexo á convocatoria. A duración do exercicio non superára as catro horas. A cualificación do exercicio terá como máximo 60 puntos sendo preciso, dado o carácter eliminatorio, acadar 30 puntos para superar o exercicio.2º EXERCICIO: PROBA ORAL DE LÍNGUA GALEGA: carácter eliminatorio e obrigatorio, agás acreditación de exención. Cualificación APTO/ Non apto Dacordo co artigo 6.3º da Lei de Normalización lingüística quedarán exentos/as de mesma os/as aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia (Lei 2/2009, de 23 de xuño que modifica a Lei da Función Pública de Galicia) debendo acreditarse a superación do curso de iniciación en língua galega, CELGA III ou nivel equivalente. No suposto de non estar exentos/as deste exercicio, os/as aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en língua castelá, á lingua galega, que será calificada como Apto/Non apto. Non se permitirá preparación previa nin apoio documental ou bibliográfico, a duración máxima deste exercicio será de 30 minutos. SEXTA: TRIBUNAL DE SELECCIÓN 6.1.- O Tribunal nomearase de conformidade co artigo 55.1. c) e d) e artigo 60 da Lei 7/2007 do Novo Estatuto do Empregado Público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: A* Presidente e Secretario, actuando éste último con voz e sen voto: un funcionario/a de carreira da Administración, titular e suplente, todos eles en desempeño de postos de igual ou superior grupo/subgrupo de pertenza que o convocado B* Vogais: o Tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade), designándose a este efecto vogais titulares e suplentes, preferentemente do seguinte xeito: • Catro empregados públicos, preferentemente do corpo técnico (4 titulares e 4 suplentes) 6.2.- O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto.6.3.- O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente.6.4.- Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia. SÉTIMA: RELACIÓN DE APROBADOS E DOCUMENTACIÓN 7.1.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos/as aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta dos/as aspirantes que superen o proceso selectivo.7.2.- O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo departamento de Persoal e RR. HH. OITAVA: PECULIARIDADES DO PRESENTE PROCESO DE PROMOCION COMO EXECUCIÓN DA 3ª MEDIDA OPERATIVA DO PLAN DE EMPREGO DE PERSOAL MUNICIPAL DO CONCELLO DE ARTEIXO 2015 Por resolución de Alcaldía, en base á proposta do Tribunal cualificador, procederase a ordear segundo prelación das cualificacións totais acadadas polos/as aspirantes, a listaxe de aspirantes que superen o presente proceso de promoción, aos efectos de reclasificación de grupo/categoría profesional segundo o contido na 3ª medida operativa do Plan de emprego. No suposto de quedar deserta unha ou varias das prazas deste proceso de promoción interno por non participar ou non superar o proceso un/unha ou varios/as empregado/as, tal empregado/a manterá o seu vínculo contractual con ista Administración na mesma condición que ostentaba no momento de inicio deste proceso de promoción e sen perxuizo da posibilidade de participación noutros procesos futuros. Asemesmo, os/as aspirantes que participen neste proceso como persoal laboral fixo, ostentarán a mesma condición tralo proceso de promoción, igualmente os laborais indefinidos, permanecerán nese mesmo vínculo de indefinido ata cobertura en propiedade, polo sistema legalmente establecido. NOVENA: NORMA FINAL Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos/as interesados/as nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicáble para o non previsto na presente convocatoria o Real Decreto 364/95 de 10 de marzo, a Lei 7/1985, de 2 de abril, o Real Decreto Lexislativo 781/1986, de 18 de abril, o Real Decreto 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, de modificación da Lei 4/1988 da Función Pública de Galicia e demais concordantes. PROGRAMA ANEXO: TEMARIO 1. A Constitución Española de 1978. Dereitos e deberes dos cidadáns 2. A Coroa: as funcións do Rei. O refrendo 3. O Goberno e a Administración Territorial do Estado 4. As Comunidades Autónomas, sistema de distribución competencial 5. O Estatuto de Autonomía de Galicia: principios xerais 6. O Valedor do Pobo. O Tribunal de Contas 7. O acto administrativo: concepto, clases e elementos 8. Os recursos administrativos: tipos de recursos 9. O Concello. Competencias municipais 10. O Alcalde: atribucións 11. O Orzamento municipal 12. Ordenanzas, regulamentos e Bandos 13. Os Tenentes de Alcalde e os Concelleiros: competencias e atribucións 14. O Pleno: composición e atribucións 15. Xeografía e demografía de Arteixo. Situación, división por parroquias 16. Historia de Arteixo. Patrimonio cultural e histórico 17. Plan de igualdade de oportunidades do Concello de Arteixo (a disposición na web municipal no Centro de Información á Muller) 18. Lei 7/2007, de 13 abril, do Novo Estatuto do Empregado Público. Tipoloxía do persoal público 19. Dereitos e deberes do persoal público 20. Prevención de riscos laborais: riscos propios do persoal de oficios Arteixo, 13 de maio de 2015 ALCALDE-PRESIDENTE Por delegación, Decreto nº 989/2011 Asdo.: José María Sánchez Novo CONCELLEIRO DE PERSOAL E RR. HH. MODELO DE INSTANCIA PROCESO DE PROMOCION INTERNA GRUPO VI AO V RECLASIFICACIÓN PEÓNS E LIMPADORAS: 3ª MEDIDA OPERATIVA DO PLAN DE EMPREGO DO PERSOAL MUNICIPAL DO CONCELLO DE ARTEIXO 2015 D/Dona. con DNI núm.:. con enderezo. C. P. Localidade. e teléfono de contacto. e e-mail. EXPÓN: Que tendo coñecemento da Convocatoria do proceso DE PROMOCIÓN INTERNA de 40 prazas DO GRUPO/CATEGORÍA VI AO V (28 limpadores/as e 12 peóns/as) e, Declarando explícitamente coñecer e aceptar as Bases reguladoras da Convocatoria, xerais e específicas: Base 2. d: non padecer enfermidade nin defecto físico que impida o normal desenvolvemente das funcións correspondentes a dita praza (as persoas con minusvalías deberan aportar certificación do correspondente organismo, facéndoo constar asemade na instancia, sinalando se precisan adaptacións para realización das probas) e Base 2. e: non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións publicas por sentencia firme. Aportase a tal efecto a seguinte documentación: (marcar cunha X )  DNI copia cotexada  Titulación de acceso (orixinal ou copia cotexada)  Taxas dereito exame (ou minusvalía)  Orixinal ou copia méritos alegados  Certificado expedido polo fedatario público-Secretaria Xeral- en base a Informe do departamento de persoal do cumprimento do requisito establecido na Base 2ª e dos servizos prestados no Concello de Arteixo SOLICITA: Sexa admitida esta Instancia para participar no proceso selectivo referido. Data, DNI e sinatura do/a aspirante: AO SR. ALCALDE – PRESIDENTE DO CONCELLO DE ARTEIXO